Иларија Марота (историчарка уметности, кустоскиња и издавачица, рођена у Риму, где живи и ради), и Андреа Баћин (италијански издавач, кустос и графички дизајнер, рођен у Милану, живи и ради у Риму), сарађују као уреднички и кустоски колектив од 2009. године. Оснивачи су и главни уредници међународног уметничког часописа и издавачке куће под називом CURA. Године 2012., основали су BASEMENT ROMA, непрофитни пројекат посвећен промоцији уметника најмлађе генерације, а 2018. основали су изложбени простор KURA. c/o Fonderia Artistica Battaglia у Милану, где делују као уметнички директори програма Open Studio Residency. Појединачно и заједно, били су кустоси преко 30 изложби уметника из целог света, како у Италији тако и у иностранству, сарађивали су са музејима, академијама, уметничким галеријама, и фондацијама. Међу тим уметницима су и Дан Хусеин Кларк, Клаудија Комте, Дејвид Дуар, Аугустас Серапинас, Нико Васелари, Лили Рејно-Девар, Николас Деје, Еи Аракава, Ед Форнилс, Атена Пападопулос, и други. Сарађивали су на уметничким публикацијама и групним изложбама са многим уметницима из целог света, међу којима су Данијел Стигман Мангране, Маргарите Имо, Мајкл Е. Смит, Иан Ченг, Бани Роџерс, Патрицио ди Масимо, Ив Шерер, Маике Шорел, Јоринде Воит, Џорџ Хенри Лонгли, Франческо Арена, и многи други. Сарађивали су са приватним и јавним институцијама на међународној сцени и били кустоси изложби у Кунстхале Лисабон, на Америчкој академији у Риму, у музеју MAXXI у Риму, у Ђулијани фондацији у Риму, у Номас фондацији у Риму, на Метрополитен универзитету у Лондону. Иларија Марота дипломирала је Иконографију и Иконологију, на одсеку за Историју уметности универзитета Ла Сапијенца у Риму, док је мастер студије завршила из области Музејског менаџмента на Луис Менаџмент и Кустоским студијама на универзитету Ла Сапијенца у Риму. Похађала је програмза кустосе у ISCP у Њујорку, 2015. У њена досадашња професионлна искуства спадају: рад у оквиру кустоског одсека MACRO музеја у Риму (2006 – 2008), и у оквиру кустоског одељења ARCO музеја у Беневенту (2005 – 2007). Андреа Баћин дипломирао је на одсеку за Графички дизајн и нове медије на Европском институту за дизајн у Милану, а радио у својству уметничког директора за агенције попут Saatchi & Saatchi, и Ogilvy & Mather. Обоје су тренутно чланови селекторске комисије за доделу награде Bulgari MAXXI коју додељује MAXXI музеј.